Kasebaré jambu wiji kajaba ing Indonèsia kanthi tekan ing Asia Selatan, India lan Srilangka . Jambu biji kalebu tuwuhan perdu lan duwé akèh pang lan ranting; bonggol wité atos. Permukaan kulit jaba wit jambu wiji wernané coklat lan lunyu . Yèn kulit kayu jambu wiji iku dioncèki, bakal katon lumah bonggolé kayu kang isih teles. Wujud godhongé kang umum coraké bundher endhog kanthi ukuran kang rada gedhé. Kembangé cilik-cilik, wernané putih lan methungul saka walike kèlèk godhong. Tandhuran iki bisa urip kanthi subur ing tlatah dataran endhèk kanthi ing kadhuwuran 1200 mèter ing sadhuwuré dhasar segara. Ing umur 2-3 taun jambu wiji wis wiwit awoh . Wijiné akèh lan ana ing daging wohé .